कोरोना को रोकने के लिए दुनियाभर के वैज्ञानिक इसको रोकने का हरसंभव प्रयास करने में जुटे हुए है. आपको बता दें कि ऐसे में वैज्ञानिकों ने सुझाव दिया है कि जब तक कोरोना वायरस का इलाज नहीं खोज लिया जाता, तब तक देशों को '50 दिन बंद, 30 दिन छूट' का नियम अपनाना चाहिए।
गौरतलब है कि कैंब्रिज यूनिवर्सिटी में भारतीय मूल के शोधार्थी राजीव चौधरी और उनकी टीम ने अध्ययन में यह फॉर्मूला सुझाया है।अध्ययन के मुताबिक, 50 दिन तक सख्त लॉकडाउन अपनाया जाए, जिसमें किसी तरह की छूट नहीं हो। इसके बाद 30 दिन के लिए सोशल डिस्टेंसिंग व दूसरे नियमों के साथ लॉकडाउन खोल दिया जाए। इस तरह कम से कम डेढ़ साल तक यह चक्र अपनाया जाए।
वहीं इससे लोगों के कोरोना वायरस की चपेट में आने की आशंका भी कम होगी और अर्थव्यवस्था भी धीमी ही सही चलती रहेगी। यूरोपियन जर्नल ऑफ इपीडीमिलॉजी में प्रकाशित अध्ययन में दावा किया गया है कि दुनिया की सरकारों द्वारा यह फॉर्मूला अपनाने से वायरस को अधिकतम 0.8 के औसत तक रोका जा सकता है।